Document ID: 32009R1153

32009R1153
L 313/50
SLUŽBENI LIST EUROPSKE UNIJE
24.11.2009.
UREDBA KOMISIJE (EZ) br. 1153/2009
od 24. studenoga 2009.
o izmjeni Uredbe (EZ) br. 1384/2007 o utvrđivanju detaljnih pravila za primjenu Uredbe Vijeća (EZ) br. 2398/96 o otvaranju i predviđanju upravljanja određenim kvotama za uvoz u Zajednicu proizvoda od mesa peradi podrijetlom iz Izraela i o odstupanju od te Uredbe
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 144. stavak 1. u vezi s člankom 4.,
uzimajući u obzir Uredbu Vijeća (EZ) br. 2398/96 od 12. prosinca 1996. o otvaranju carinske kvote za puretinu podrijetlom iz, i koja dolazi iz Izraela kako je predviđeno Sporazumom o pridruživanju i Privremenim sporazumom između Europske zajednice i Države Izrael (2), a posebno njezin članak 2.,
uzimajući u obzir Odluku Vijeća 2009/855/EZ od 20. listopada 2009. o potpisivanju i sklapanju Sporazuma u obliku razmjene pisama između Europske zajednice i Države Izrael o uzajamnim mjerama liberalizacije poljoprivrednih proizvoda, prerađenih poljoprivrednih proizvoda, ribe i proizvoda ribarstva, o zamjeni protokola 1. i 2. i Priloga Protokolu 1. i Priloga Protokolu 2. te o izmjeni Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izrael, s druge strane (3), a posebno njezin članak 2. stavak 1.,
budući da:
(1)
Carinskom kvotom IL 1 iz Priloga I. Uredbi Komisije (EZ) br. 1384/2007 (4) pod rednim brojem 09.4092 i koja potpada pod oznake KN 0207 25, 0207 27 10, 0207 27 30, 0207 27 40, 0207 27 50, 0207 27 60 i 0207 27 70 (puretina), predviđa se 100 %-no sniženje carina za godišnju količinu od 1 568 tona.
(2)
Carinskom kvotom IL 2 iz Priloga I. Uredbi (EZ) br. 1384/2007 pod rednim brojem 09.4091 i koja potpada pod oznake KN 0207 32, 0207 33, 0207 35 i 0207 36 (pačje meso), predviđa se 100 %-no sniženje carina za godišnju količinu od 560 tona.
(3)
Na temelju Sporazuma u obliku razmjene nota između Europske zajednice i Države Izrael odobrenog Odlukom 2009/855/EZ (dalje u tekstu „Sporazum”) količine i oznake KN koje su trenutačno predviđene kvotama IL 1 i IL 2 moraju se izmijeniti. Sporazum će stupiti na snagu 1. siječnja 2010.
(4)
Uredbu (EZ) br. 1384/2007 treba izmijeniti na odgovarajući način,
(5)
Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Prilog I. Uredbi (EZ) br. 1384/2007 zamjenjuje tekstom iz Priloga ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od kvotne godine 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. studenoga 2009.

Labels: 3
17
18